Dennis Marion Schnurr

**Dennis Marion Schnurr** (født 1948) er emeritert katolsk erkebiskop av Cincinnati i Ohio.
## Liv og virke
### Bakgrunn
Dennis Schnurr ble født Sheldon i Iowa til Edward og Eleanor (*née* Jungers) Schnurr. Han var ett av seks barn, og har to brødre og tre søstre. Han vokste opp i Hospers i Iowa, og gikk på *Spalding Catholic High School* i Granville før begynte på *Loras College* i Dubuque (Iowa). Schnurr ble uteksaminert fra Loras med en Bachelor of Arts i 1970. Deretter ble han sendt som prestestudent til Roma, hvor han tok høyere teologisk utdannelse fra Det pavelige gregorianske universitet (uteksaminert i 1974).
### Prest
Dennis Marion Schnurr ble presteviet i Hospers i Iowa av biskop Frank Henry Greteman den 20. juli 1974 for bispedømmet Sioux City. 

Deretter ble han kapellan ved *Cathedral of the Epiphany Parish* og *Blessed Sacrament Parish*, begge i Sioux City, for de neste tre årene.

I 1977 dro Schnurr tilWashington, D.C. for å studere kirkerett ved Catholic University of America, og tok doktorgrad i kirkerett i 1980. Etter endt utdanning returnerte han til Sioux City for å bli vise-kansler i bispedømmet. I 1981 ble Schnurr utnevnt til kansler, bispedømmets finansansvarlige (1980 til 1985), dommer ved bispedømmedomstolen (1980 til 1985), og sekretær for presterådet (1981 til 1985).

I 1985 ble Schnurr tildelt staben til Det apostoliske nuntiatur i Washington, D.C.

Han fungerte som assisterende generalsekretær for United States Conference of Catholic Bishops (USCCB - Den amerikanske katolske bispekonferanse) fra 1989 til 1995; i løpet av sin periode hadde han oppsynet med han de avdelingene som omhandlet utdanning, nasjonal og internasjonal sosialpolitikk og kommunikasjon. Schnurr arrangerte 1993 World Youth Day i Denver i Colorado. Han ble valgt til generalsekretær for USCCB i 1994.

### Biskop av Duluth
Den 18. januar 2001 utnevnte pave Johannes Paul II ham til biskop av Duluth i Minnesota. Erkebiskpen av Saint Paul og Minneapolis, Harry J. Flynn, bispeviet ham den 2. april dsmme år; medkonsekratorer var den emeriterte biskop av Sioux City, Lawrence Donald Soens, og den apostoliske nuntius til USA, erkebiskop Gabriel Montalvo Higuera.

### Koadjutorekebiskop av Cincinnati
Den 17. oktober 2008 utnevnte pave Benedikt XVI ham til koadjutorerkebiskop av Cincinnati. Han ble innført i embedet den 7. desember samme år. 
### Erkebiskop av Cincinnati
Dennis Marion Schnurr ble den 21. desember 2009 ordinarie erkebiskop der etter at Daniel Edward Pilarczyk fratrådte som erkebiskop av aldersgrunner.

I 2010 tilbakekalte Schnurr erkebispedømmets tillatelse for et «Violence Against Women»-arrangement ved *Seton High School* i Cincinnati fordi en av talerne støttet abortrettigheter for kvinner. Sponsorene strøk fra listen den aktuelle foredragsholderen, men erkebispedømmet nektet fortsatt sin støtte til arrangementet.

Den 21. november 2018 uttrykte Schnurr «enorm skuffelse» over en forespøtsel fra Vatikanet til USCCB om å utsette en avstemning om et tiltak for å stramme inn prosedyrene for håndytering av seksuelle overgrep. Vatikanet sa at man der ønsket å vurdere en global aksjonsplan for den aktuelle problemstilling først. 

I august 2019 fjernet Schnurr hjelpebiskop Joseph Binzer fra sin stilling som leder for personalsaker avgjeldende presteskapet. Geoff Drew, en prest i *St. Jude Parish*, hadde voldtatt en 10 år gammel gutt mellom 1988 og 1991. Etter å ha fått vite om disse påstandene, unnlot Binzer å rapportere dem til erkebiskopen eller andre sentrale personer i erkebispedømmet. Biskop Binzer trakk seg fra virket som hjelpebiskop i mai 2020.

I mai 2020 bestemte Schnurr seg for å ikke fornye kontrakten til Jim Zimmerman, en lærer ved *Archbishop Alter High School* i Kettering, fordi han levde i et likekjønnet ekteskap. Zimmermann hadde vært lærer ved skolen i 23 år, og hadde vært åpen om forholdet med skoleledelse, andre fakulteter og studenter. Så hadde noen varslet Schnurr. Zimmermans støttespillere ved *Alter High School* og i Kettering anklaget Schnurr for homofobi, noe han på det sterkeste avviste og benektet.

20. juli 2021 sa Schnurr at han ikke hadde godkjent at et «town hall-møtes som ble holdt av president Joe Biden ved Mount Saint Joseph University i Cincinnati, men sa også at at han ikke hadde myndighet  til å blokkere det. Schnurr forklarte ikke sitt resonnement. Han sa at han aldri ville ha tillatt denne begivenheten på erkebispedømmets eiendom.

I oktober 2021 kunngjorde Schnurr en plan for restrukturering av erkebispedømmet i Cincinnati som kunne innebære at 70 % av kirkene i bispedømmet stengte.

Erkebiskop Schnurr ble diagnostisert i mai 2024 med tynntarmskreft i stadium 3, og startet umiddelbart med kjemoterapi.

Den 29. oktober 2024 kunngjorde Schnurr at erkebispedømmet Cincinnati ville bryte et 110 år gammelt partnerskap med *Girl Scouts of the USA*, inkludert *Girl Scouts of Western Ohio*. Schnurr uttalte at organisasjonens materiale og føringer spesielt dens kjønnsideologi (*gender ideology*), var uakseptabelt.

Den 12. februar 2025 aksepterte pave Frans hans avkjedssøknad, presentert året før ved nådd anbefalt aldersgrense på 75 år. Han ble etterfulgt av Robert Gerald Casey, inntil da hjelpebiskop i Chicago.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Biskop Howard James Hubbard (1938-2023) *1977
* Erkebiskop Harry Joseph Flynn (1933-2019) *1986
* Erkebiskop *Dennis Marion Schnurr* (1948-) *2001

## Referanser